cy cy cy ceb fi cy nl en cy cy cy cy cy ast cy cy en cy cy cy fr es en en cy
Wedi Nadolig gwlyb, mentrodd unarddeg i faes parcio Pen y Pass ar fore Calan sych, os oer a gwyntog. Y gwynt yn ein deffro ar y ffordd i Fwlch Moch. Yno, dau ddewr yn penderfynu mynd am Grib Goch, a'r gweddill yn dilyn Llwybr y PyG. Tipyn o hen eira caled ar ddarn olaf y llwybr i Fwlch Glas, a'r ddaear wedi rhewi'n galed dan draed. Cwmwl lawr i tua 700 m felly dim llawer i'w weld!
Bron cael ein chwythu i ffwrdd wrth geisio cyrraedd y pwynt trig ar gopa'r Wyddfa – ond llwyddo i dynnu llun neu ddau rhywsut. Stwffio gweddillion cacen Dolig tra'n cysgodi oddi wrth y gwynt deifiol oer tu ôl i Hafod Eryri, cyn troi am Lwybr y Mwynwyr. Rhyfeddu cymaint o bobl oedd yn dal yn dod i fyny'r Wyddfa'n hwyr yn y dydd, gydag amrywiaeth diddorol o ddillad a sgidiau....
Paned yn y Caban i orffen!
Adroddiad a lluniau gan Gwyn Roberts
Lluniau gan Gwyn Roberts ar Flickr
Gwybodaeth am Glwb Mynydda Cymru
Cynnwys rhaglen weithgareddau'r Clwb dros yr wythnosau i ddod. Croeso i bawb. Cwmni da bob tro
Manylion sut i gysylltu â swyddogion y Clwb
©Clwb Mynydda Cymru. Diweddarwyd gan y gwefeistr 22/1/18 9:51